


PRILOG UZ JAVNI NATJEČAJ 
za imenovanje pročelnika Službe za unutarn ju reviziju
Na temelju članka 17. i 19. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18., 112/19. i 17/25.), Gradonačelnik Grada Požege raspisao je Javni natječaj za imenovanje pročelnika Službe za unutarnju reviziju Grada Požege, jedan izvršitelj, na neodređeno vrijeme. 
Predmetni Javni natječaj je objavljen u Narodnim novinama RH, broj: 114/26. od 7. listopada 2026. godine, na Hrvatskom zavodu za zapošljavanje, Područni ured Požega i na službenoj internetskoj stranici Grada Požege.
Sukladno navedenom, daju se sljedeće:
OBAVIJESTI I UPUTE
I.	ROK ZA PREDAJU PRIJAVA
Prijave se predaju zaključno, s danom 15. listopada 2026. godine. 
II.	OPIS POSLOVA 
Pročelnik Službe za unutarnju Upravlja radom Službe za unutarnju reviziju, vrši procjenu rizika i predlaže donošenje strateškog i godišnjeg plana revizije, izdaje naloge za obavljanje pojedinačnih revizija, nadzire i sudjeluje u provođenju pojedinačnih unutarnjih revizija, koordinira i/ili vodi revizije o korištenju sredstava Europske unije i drugih međunarodnih organizacija i institucija, dostavlja konačno revizijsko izvješće gradonačelniku, prati provedbe preporuka navedenih u izvješćima iz prethodno obavljenih revizija u svrhu postizanja veće učinkovitosti i djelotvornosti sustava, analizira i ocjenjuje sve poslovne funkcije iz nadležnosti proračunskog korisnika. Procjenjuje i predlaže gradonačelniku poboljšanja za učinkovitije upravljanje rizicima te sustava unutarnjih kontrola proračunskog korisnika, izrađuje periodična i godišnja izvješća o radu i dostavlja ih nadležnim tijelima, prati i predlaže stalnu edukaciju unutarnjih revizora sukladno međunarodnim standardima, procjenjuje i prati provedbe preporuka i naloga Državnog ureda za reviziju. 
Surađuje sa Središnjim harmonizacijskim jedinicama u Ministarstvu financija RH, kao i druge poslove koji su stavljeni u nadležnost, sukladno zakonu i drugim propisima.
III.	PODACI O PLAĆI
Za plaću pročelnika Službe za unutarnju reviziju za određivanje primjenjuju se odredbe:
- Zakona o službenicima i namještenicima u lokalnoj i područnoj (regionalnoj) samoupravi (Narodne  novine, broj:  86/08., 61/11., 4/18., 112/19. i 17/25.) 
- Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)
- Odluke o koeficijentima za obračun plaće službenika i namještenika u upravnim tijelima Grada Požege  (Službene   novine Grada Požege, broj: 20/23., 1/24., 16/25. i 3/26.)
- Kolektivnog ugovora za zaposlene u upravnim tijelima Grada Požege (Službene novine Grada Požege, broj: 7/21.,  12/22., 23/22., 6/23., 8/23., 10/23., 17/23., 19/23., 6/24., 7/24., 21/24., 2/25. i 6/25.)
Plaću radnog mjesta pročelnika Službe za unutarnju reviziju čini umnožak koeficijenta složenosti poslova radnog mjesta koji iznosi 2,90 i osnovice za izračun od 947,18 eura bruto, uvećano za 0,5% za svaku navršenu godinu radnog staža.


IV.	NAČIN OBAVLJANJA PRETHODNE PROVJERE ZNANJA I SPOSOBNOSTI  KANDIDATA
Prethodna provjera znanja i sposobnosti kandidata obavlja se putem pisanog testiranja i razgovora (intervjua).
Prethodnu provjeru znanja i sposobnosti kandidata provodi Povjerenstvo za provedbu javnog natječaja.
Smatra se da je kandidat koji nije pristupio prethodnoj provjeri znanja, povukao prijavu na natječaj.
V.	PISANO TESTIRANJE KANDIDATA
Pravni izvori za pripremanje kandidata za testiranje za pročelnika Službe za unutarnju reviziju - pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:
· Zakonu o reviziji (Narodne novine, broj: 127/17., 27/24., 85/24., 145/24. i 151/25.) 
· Zakonu o sustavu unutarnjih kontrola u javnom sektoru (Narodne novine, broj: 78/15., 102/19. i 105/25.)
· Zakonu o fiskalnoj odgovornosti (Narodne novine, broj: 111/18., 83/23.)
· Pravilniku o unutarnjoj reviziji u javnom sektoru (Narodne novine, broj: 42/16. i 77/19.) 
· Kodeksu strukovne etike unutarnjih revizora u javnom sektoru (Narodne novine, broj 42/16.)
· Pravilniku o izobrazbi, uvjetima i načinu polaganja ispita za stjecanje zvanja ovlaštenoga unutarnjeg revizora za javni sektor (Narodne novine, broj: 138/20.)
· Statutu Grada Požege (Službene novine Grada Požege, broj: 2/21. i 11/22.).
VI.	PRAVILA TESTIRANJA I INTERVJU
Po dolasku na provjeru znanja i sposobnosti testiranjem od kandidata će biti zatražena odgovarajuća identifikacijska isprava radi utvrđivanja identiteta.
Za vrijeme provjere znanja i sposobnosti testiranjem nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
Provjera znanja i sposobnosti testiranjem traje najduže 45 minuta.
Za provjeru znanja i sposobnosti testiranjem dodjeljuje se od 1 do 10 bodova.
Razgovor (intervju) se provodi samo s onim kandidatima koji su ostvarili najmanje 50% bodova na testu.
Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova. Smatra se da je kandidat zadovoljio, ako je na intervju ostvario najmanje 5 bodova.
Ukupan broj bodova kojeg kandidat može postići testiranjem i razgovorom (intervjuom) je 20.
Nakon provedene prethodne provjere znanja i sposobnosti, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova. Izvješće o provedenom postupku i rang listu kandidata, Povjerenstvo dostavlja Gradonačelniku Grada Požege koji vrši izbor kandidata. 
Rješenje o imenovanju pročelnika dostavlja se izabranom kandidatu i svim kandidatima javnom objavom na službenoj internetskoj stranici Grada Požege. Dostava rješenja svim kandidatima smatra se obavljenom istekom osmog dana od dana javne objave rješenja na službenoj internetskoj stranici Grada Požege. Kandidat koji nije zadovoljan rješenjem o imenovanju izabranog kandidata može tužbom pokrenuti upravni spor u roku od trideset dana od dana dostave rješenja.
VII.	POZIV ZA TESTIRANJE 
Poziv za testiranje biti će objavljen najmanje pet dana prije testiranja, na službenoj internetskoj  stranici Grada Požege (www.pozega.hr) i na oglasnoj ploči Grada Požege.
VIII. 	OSTALE INFORMACIJE O NATJEČAJNOM POSTUPKU 
Mole se podnositelji da u prijavi navedu sve podatke i prilože svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko se utvrdi da je potrebno dopuniti prijavu koja je  već podnesena, to je moguće učiniti zaključno do posljednjeg dana za podnošenje prijave na javni natječaj. 
Izrazi koji se koriste u ovom dokumentu, a imaju rodno značenje, bez obzira na to jesu li korišteni u muškom ili ženskom rodu, odnose se jednako na muški i ženski spol.
Ovaj će se dokument objaviti na službenoj internetskoj stranici Grada Požege (www.pozega.hr).

